Nem lélegzik! Siessenek, kérem! Siessenek!
- Nyugodjon meg! Küldök egy csapatot. - Siessenek!
Galamb! Merre vagy?
Morgane! Mit művelsz?
A galambomat keresem, egy hete nem láttam.
Anyut elöntötték az érzések a baba érkezése miatt,
de semmi baj, apa itt van. Azt tesszük, amit a szülésznő mondott.
Lélegezz!
Ne! Lélegezz! Ülj le szépen!
- Nem kell, jól vagyok. - Ülj le!
- Olyan bosszantó vagy! - Lazítunk, és megnézzük a listát.
Jaj, ne, csak a listát ne!
Pipere, pipa.
A bőrönd is.
Ellenőriztük az A, B és C útvonalat a szülészetig.
Látod? Minden megvan.
Meg kell néznem egy lakást, de legfeljebb fél óra, és itt vagyok.
Addig gondolkodj a nevén!
Ha visszaértem, összehasonlítjuk a listáinkat.
Hamarosan találkozunk.
Apu hamarosan visszajön.
Most miért duzzogsz? Kinyitottam az apasági tesztet, nem? Hát akkor?
- Halló! - Daphné, itt Morgane.
A galambomról van szó. Kezdek aggódni, mert már egy hete nem láttam. Rág az ideg.
Ne most! Épp a parancsnokkal beszélek. Egy tetthelyen van.
- Visszahívlak, jó? - Várj! Milyen tetthelyen?
Nekem miért nem szóltatok? Halló!
A francba!
ULTRAIBOLYA
Részvétem a kollégája miatt. Közel álltak egymáshoz?
Raphaëllel a szemészeti rezidensi képzésünk során ismerkedtünk meg.
Majd együtt alapítottuk ezt a klinikát.
Még nem szóltam a feleségének. Nem tudom, hogyan mondjam el neki.
- Majd mi elmondjuk, ne aggódjon! - Köszönöm!
Mikor látta utoljára dr. Raphaël Guillot-t?
Tegnap este, úgy nyolc körül. Sokáig tartott a műtét.
Aztán sürgősen el kellett mennem elintézni egy problémát.
Milyen problémát?
Volt néhány hiba egy közös cikkben, amit a Szemészeti Közlönynek írtunk.
Az egyik alkalmazottuk hozta el tegnap este átolvasásra.
Volt néhány hibás képaláírás. Mivel ma reggel nyomdába került,
elmentem, hogy felügyeljem a javításokat.
Raphaël itt maradt, hogy megírja a műtéti jelentést.
Tehát egész este a szerkesztőségben volt?
Igen, nagyjából éjfélig. Ha szeretné, megadom az elérhetőségüket.
Jó. A kollégám majd felírja. Vincent!
Innen vele folytatja. Köszönöm!
Nos, doktor úr?
Főnök, az áldozatot egy elektromos vezetékkel fojtották meg.
- Töltse ki a nyomtatványt, kérem! - Hogyne.
- Tegnap hajnali 2 előtt halt meg. - És 20:02 után.
Akkor tette közzé ezt a képet az áldozat.
A cikk, amiről a kollégája beszélt, aki rögtön ezután elment a szerkesztőségbe.
Lehet, hogy akkor jött be a gyilkos.
Annyi esze van, mint egy kétévesnek!
- Morgane, te mit keresel itt? - Hogyhogy mit? Jöttem dolgozni!
Most már tiltólistára tesz a tetthelyeken?
Egyáltalán nem.
Tudom, hogy szeretett volna a gyerekem keresztapja lenni.
Én is örültem volna neki.
De már mondtam, hogy több jelölt is van. Így volt, vagy nem?
Sajnálom, ha megint megbántottam,
de az, hogy kitilt a tetthelyekről, kicsinyes és gonosz húzás, érti?
Morgane, maga szülési szabadságon van.
Basszus!
Oké, értem.
Igen, 12-e van. Ma kezdődik a szülési szabadsága.
Igen, ez igaz.
Eltájoltam magam.
Szívesen lettem volna keresztapa, de ne aggódjon, túlteszem magam rajta!
- Rendben. - Vigyázzon magára, Morgane!
- Négy hónap múlva találkozunk. - Oké.
Olyan sokára?
Oké, akkor jobb, ha most hazamegyek.
Ezt fogom tenni. Sok sikert!
- Szia! - Viszlát, Morgane!
Önt sem kérte fel keresztapának? Engem nagyon megbántott.
Szándékosan van kamera az akváriumban?
- Nem hiszem. - Így már érthető.
A halak. Nézzék!
Mindegyik a felszínen van, és a kopoltyúik túlóráznak.
- A nitrátcsúcs tipikus jele. - A micsodának?
A nitrátcsúcsnak. Komolyan, Gilles! Az szennyezi a talajt Bretagne-ban.
Röviden: Szenilla, Némó és a barátaik azzal töltik a napjaikat, hogy kakálnak.
A kakájukból nitrát lesz, ami egy rendkívül mérgező molekula.
Hogy ne mérgezzék meg magukat, baktériumok vannak a víztisztító szűrőben.
Csakhogy ezek a baktériumok nem szeretik a klórt.
Tehát, ha klór kerül az akváriumba, például azért, mert csapvízzel töltik fel,
miután beletettek egy kamerát,
a baktériumok elpusztulnak, a kaka felgyűlik, és nitrátcsúcs alakul ki.
- És a halak ezt nem bírják. - Az nitrit.
Elnézést, csak nitrátról beszélt,
de a molekula, amiről szól van, az a nitrit.
Nocsak, nocsak! Nem is tudtam, hogy egy kémiai Nobel-díjas van köztünk.
- A nitrát és a nitrit pontosan ugyanaz. - Nem egészen.
A nitritben eggyel kevesebb oxigénatom van, és sokkal mérgezőbb.
Ha Bretagne partjai nitrittel lennének szennyezve,
és nem nitráttal, ahogy ön mondta, a tengeri élővilág már rég kihalt volna.
- Igaza van. Az interneten is nitrit van. - Tényleg, nézd...
Ne aggódjon! Sokan összetévesztik a kettőt.
Morgane, adja ide, kérem! Megnézzük, mi van rajta.
Bizony, meg fogjuk nézni.
Találtunk egy rejtett kamerát a férje irodájában.
A memóriakártya megtelt, szóval a gyilkosságot nem vette fel.
A klinika 15%-a az enyém. Bármilyen eszközt odatehetek.
Jogilag nem. Ha a tudta nélkül filmezi a férjét, az két év börtönnel büntethető.
De minket nem a kamerája érdekel, hanem a felvételek.
A férje prostituáltakkal csalta önt.
Gyanakodott, igaz?
- És amikor beigazolódott... - Tessék?
Azt hiszi én öltem meg azok miatt a nők miatt?
Az ott Crystal. Keddenként találkoznak, amikor én jógázom.
Ashley szereti karmolászni a hátát.
Utána sosem vette le előttem az ingjét.
Nikkit pedig én mutattam be neki,
amikor még benne voltam az édes hármasban.
Ön igazán jól informált.
De nem vagyok féltékeny, ha erre célozgat.
Nem azért vettem videóra Raphaëlt, mert megcsalt.
Azt akartam tudni, hogy ki csalja ki a pénzét.
Kicsalták a pénzét? Hogyhogy?
Egy hónapja kivett 30 000 eurót az életbiztosításunkból.
Szemmel akartam tartani.
Láttam, hogy odaadja a pénzt az egyik eszkortlánynak.
Gondolom, a nő zsarolta őt. Inkább őt kellene kihallgatniuk.
- Be tudja bizonyítani? - Persze.
Annak a kamerának a felvétele, amit az autójában rejtettem el.
Az arca nem látszik, de a csuklóján lévő tetoválás alapján
talán sikerül azonosítani.
Tessék!
Bár a húsipari termékekben található nitrátok nem mérgezők,
a szájban található mikrobióta nitritté alakítja át őket.
Tessék! Igazam volt, ugyanaz a kettő!
- Nem igazán. - Gilles!
Pontosan ugyanaz a kettő! Én csak leegyszerűsítettem.
Próbáltam rövidre fogni. Belemehetek a részletekbe, ha kell,
de elég volt a szőrszálhasogatásból!
Talán ugyanazon az oldalon ismerte meg az összes eszkortlányt. Megnéznéd?
Már elnézést, de szerintem azok a pasik, akik csak úgy beleszólnak mindenbe,
elég gyanúsak.
- Morgane, maga mit keres itt? - Pont jókor jött!
Szabadlábon van egy nagyon öntelt gyilkos,
és ha nem kapjuk el gyorsan, akkor túl magabiztos lesz!
Egy gyilkos? Te hagyod, hogy dolgozzon, mikor szülésin van?
- Nem szándékosan. - Morgane összetévesztette
a nitrátot és a nitritet.
A férfi, akit gyanúsít, egy folyóirat szerkesztőségében volt.
- Három tanúnk is van rá. - Remek, szóval nem ő volt.
Morgane, menjen a haza! Ti pedig gyertek az irodámba!
Három tanú!
- Gyanús! - Három!
Mégis kinek van három tanúja?
- Tessék, tedd ki ezeket a környékeden! - Mi ez?
Plakát az eltűnt galambomról. Már egy hete nem láttam.
Aggódom, mert tele van minden kóbor macskával.
- Már nincs ott nálad? - Nincs.
Morgane, ez nagyszerű! Olyan büszke vagyok rád!
Várj! Miért?
Nem tűnt el, csak befejezte a küldetését.
Ez azt jelenti, hogy végre jó ember vagy. Olyan sokat fejlődtél!
Várj, úgy érted, hogy elment? Csak úgy?
El sem köszönt tőlem? Azok után, amin keresztülmentünk?
Morgane, már nincs szükséged útmutatásra. Most már egyedül is tudsz repülni.
Ezért még megfizetsz.
Hát, akkor én elrepülök. Úgy tűnik, ezekre már nincs szükség.
Ez nem szemetes.
- Dr. Decker! - Igen, Beatrice?
Várja valaki a recepciónál.
- Köszönöm, hogy fogadott. - Szívesen.
A neten lehetetlen időpontot foglalni.
- De gondoltam, úgyis ismerjük egymást... - Nem mondja!
Oliviának hívják.
A tetoválás nem túl éles a képen, de szerintem ő lesz az.
Kuncsaftnak adtam ki magam. Este 7-kor találkozunk a Lotus bárban.
- Szép munka, Gilles! - Köszönöm!
- Szólok Céline-nek, hogy engedélyezze. - Jó. Én válaszolok neki.
- Na jó, koncentráljunk! - Jó.
- Mit csináltok? - Afida segít megszámolni a szavazatokat.
A „Ki az apa?” fogadáshoz.
Eddig 14 szavazat van Timothée-ra.
Levonom a 20%-os jutalékomat, tehát 30 euró jut mindenkinek. Nem rossz.
- Kapsz 20% jutalékot? Az klassz! - Te vagy klassz.
- Látom, jól kijöttök egymással. - Miért ne jönnénk?
Mert a nők mindig fúrják egymást? Ez akkora klisé!
Nem.
- Együtt ebédelünk? - Persze!
- Imádom őt! - Én is!
- Fantasztikus. - De még mennyire!
Jól vagy? Egy kicsit...
Csak örülök, hogy ilyen jól megértitek egymást.
Figyelj, elkérhetem most a 30 eurómat? Túlléptem a hitelkártyám limitjét.
- Persze. - Szuper!
Várj, te nem nyertél!
Hogyhogy? Timothée-ra fogadtam.
Igen, de Timothée nevét úgy írjuk: T-H-É-E, te pedig azt írtad: T-H-É.
- Most viccelsz? - Így nem érvényes.
Egy hiányzó E betű miatt? Ki ő, valami hercegnő?
Hát, sajnos ez így működik. Később találkozunk.
Ja, később találkozunk.
Olyan vicces! Szerintem nagyon jó barátnők leszünk.
Gilles! Jóváhagyta. A technikusok máris felkészítenek.
Rendben, azonnal megyek.
- Igaza van, az az E nem számít. - A szabály az szabály, Gilles.
Rendőrként ezt te is jól tudod.
Sajnálom, hogy zavarom önt, amikor éppen gyászol.
- Ne mozgassa a fejét, kérem! - Elnézést, persze.
Huszonöt évig voltak társak?
Biztos sok mindent megéltek együtt: örömöt, bánatot,
rivalizálást, igaz?
Igen, Raphaëllel nagyon jól kiegészítettük egymást.
Úgy tűnik, igazi nőcsábász volt.
A felesége szerint jó pár nőt lefektetett.
Talán az ön feleségét is?
Őt nehéz lett volna. Nem vagyok házas.
Hullámvasút! Öveket bekapcsolni!
Jól van.
A szemnyomás teljesen normális. Készen is vagyunk.
Várjon! Reggel óta olyan homályosan látok.
Örülnék, ha megnézné, ha már úgyis itt vagyok.
Hogyne. Foglaljon helyet!
Takarja le a bal szemét, és olvassa fel a negyedik sort!
Lássuk! A-L-I-B-I. Alibi, ugye?
- Nem egészen. - Látja? Mondtam, hogy nem látok.
De ha már az alibiknél tartunk,
az öné nagyon jó.
Micsoda mázli, hogy pont akkor javította a cikket, amikor a társát megölték, ugye?
Különben jó sok kérdésre kellett volna válaszolnia.
Például, ki volt itt, amikor ön elment...
Az asszisztensem, Béatrice és a folyóirat grafikusa.
- A negyedik sor felülről? - Lássuk! E-X-A-T-Z-H-K.
Hánykor köszönt el a társától?
Este 8 óra 3 perckor. Következő sor?
E-X-A-T-Z.
Hánykor jött vissza, hogy megölje?
Sajnálom, de nem látok olyan tünetet, ami glaukómára utalna.
Csak kimerült és élénk a fantáziája.
Igen, az nagyon élénk.
Ahogy az öné is. Hasonlítunk egy kicsit, nem?
Nem tudom, mire gondol. Csak a biztonság kedvéért,
ez a sor?
- Lássuk! Y-O-E-L-K-S-F-D-A? - Majdnem tökéletes.
De az utolsó betű egy I, mint a nitritben. Tudja?
Jól áll neked az öltöny.
A helyeden vagy?
Két bejárat és egy vészkijárat van. Hallasz?
Tisztán és világosan. Egy bourbont kérnék jég nélkül.
Az eszkortlány hamarosan megérkezik. Ha tényleg ő az, akkor kikérdezzük.
- Mi ez a zaj? - A telefonom zavarja a jelet.
Jaj, ne, Afida az!
Afida, szívem...
A barátnődnek le kell nyugodnia, és kérem a pénzemet.
Szívem, épp dolgozom. Ez csak egy kis félreértés.
- Egy pillanat! Van egy másik hívásom. - Gilles! Mit művelsz?
Van egy kis technikai problémám Daphnéval, amit meg kell oldanom.
Köszönöm szépen! Daphné, megkaptad az üzeneteimet?
Sajnálom, nem tudtam, hogy diszlexiás. Biztos nagyon megbántottam.
- Remek, akkor odaadnád neki a 30 eurót? - Nem, mert a szabály az szabály.
Gilles, fogd rövidre!
De küldtem neki pár hírlevelet a nyelvi zavarokról,
- hogy ne érezze magát kirekesztve. - Nem kellett volna.
Ne aggódj, örömmel tettem! Tudtad, hogy a diszlexiások 80%...
Morgane, jól van? Visszahívhatom? Most nem alkalmas.
Karadec, tudtam! A társa tette.
A társa? Úgy értsem, hogy maga most nyomoz?
Ő volt, mondom! A galambom lekakálta az autóját.
- Micsoda? A galambja? - Igen, a galambom!
Diszpraxiás vagy diszkalkuliás? Ezek gyakran együtt járnak.
Észrevettem, hogy gondja volt a szavazatok számlálásával.
- Arról is küldök neki anyagot. - Ne, el ne küldd neki! Halló!
Daphné!
- Jó estét! Gilles? - Jó estét! Igen, én vagyok.
- Olivia. - Örvendek.
- Leülhetek? - Természetesen. Egy pillanat!
Ezt nem hiszem el! Tudod, mit küldött nekem?
- M-mit? - Talán rosszkor jöttem?
Igen. Nem, dehogyis, csak...
Daphnénak szokása furcsa e-maileket küldeni. Majd beszélek vele.
Oda fogja adni azt a 30 eurót. És nagyon sajnálja.
Szóval sajnálja...
- Bepúderezem az orromat. Nem probléma? - Nem, dehogy.
Nem? Akkor most sajnálja, vagy nem?
Tehát ürüléket talált dr. Decker autóján?
Látom, nem érti. Ő a karmikus hírnököm.
Nem tűnt el, csak új ügyfele van.
Ha ez az én galambom volt, a fickó karmája rosszabb, mint az enyém.
Elég, Morgane! Tudom, azt hiszi, hogy csak ön tudja megoldani ezt az ügyet,
de rendkívül hozzáértő emberek dolgoznak rajta, érti?
Úgyhogy kérem, hagyja, hogy végezzük a munkánkat! Köszönöm!
Remélem, ma este nem ül biciklire.
Lehet, hogy defektet kap, ha ilyen tiszteletlen marad.
Ne babrálj a biciklijével, ez nagyon veszélyes!
Afida...
- Gilles! Hol van az eszkortlány? - Kiment bepúderezni az orrát.
Az ágy jónak tűnik. Mi legyen a körforgóval?
Csak ezen jár az eszem, de akárhonnan nézem, valami nem stimmel.
Igaz, a rögzítések nem tűnnek biztonságosnak.
Választottál már plüssállatot?
Az unokatestvéreim adtak nekünk egy koalát, egy bálnát, egy vallabit...
Ne is említsd az alibit!
Hárman is tanúsítják, hogy a pasi velük volt aznap este,
de akkor mikor ölte meg a társát?
Te miről beszélsz?
Ugyanarról, amiről te, ágyakról, körforgókról, vallabikről...
Figyelj! Tudom, hogy izgulsz a szülés miatt.
Ez normális, ebben a korban már nagyobb a preeclampsia veszélye,
de az ügyre vetíted ki az aggodalmaidat.
Összeírtad már a neveket? Az elterelné a gondolataidat.
Nem, bevallom, nem volt rá időm.
Hát jó. Ha gondolod, felolvasom az enyémet, hátha az segít.
Szuper!
Ezek csak az első ötleteim...
Van...
Arthus... Eloi...
- Grichka, a nagy-nagybátyám után. - A Bogdanovok? Én is gondoltam rá.
De ha lenne ikertestvére, az kiderült volna, szóval az nem lehet.
Bocsi, folytasd!
Vannak hagyományosabb nevek is. Nekem tetszik a Grégoire,
Amaury, Léon...
- Várj! Léont mondtál? - Az neked is tetszik?
Igen, nagyon is.
- Egy bérgyilkos. Ez a magyarázat. - Morgane, maga nem dolgozik az ügyön.
Én csak segítek.
És tekintve, hogy teljesen rá van pörögve az eszkortlány nyomra, magára is fér.
- Egy bérgyilkost keresünk. - Milyen bérgyilkost?
Azt, aki a gyilkosság napján a klinika előtt parkolt.
Mert amikor tegnap visszamentem,
találtam 18 ugyanolyan márkájú cigarettacsikket
az egyik parkolóhely mellett.
Tekintve, hogy átlagosan hat perc elszívni egy cigarettát,
valaki több mint két órán keresztül
parkolt a klinika előtt.
Jó, tegyük fel, hogy így volt! Hogy fogjuk azonosítani?
A forgalmi engedélye alapján! Ugyanis képzelje, a klinika környékén
online kell fizetni a parkolásért, amihez meg kell adni a rendszámot.
Felhívtam az önkormányzatot, és úgy tettem, mintha maga lennék.
Ők pedig megadták a bérgyilkos címét, akit dr. Nagyokos bérelt fel.
Az illető egy bizonyos Sacha Bartoli,
és a Saules utca 19-ben lakik.
Becsöngetett egy bérgyilkoshoz anélkül, hogy szólt volna?
Vegye elő a fegyverét, lehet, hogy veszélyes!
- Szia, kölyök! A szüleid itthon vannak? - Zach! Mit mondtam neked?
- Jó napot! - Jó napot!
- Sacha Bartoli? - Igen.
Lille-i rendőrség. Örülök, hogy újra látom.
- Rá vagyok pörögve? - Jó, oké, menjünk be!
- Szabad? - Persze, hogy szabad.
Ön próbált meg csapdába csalni a Lotus bárban?
Igen, és azzal, hogy elmenekült, nem javított a helyzetén.
Nem csináltam semmi rosszat. Nem tudhattam, hogy a kollégája rendőr.
Megláttam a pisztolyt, persze, hogy féltettem az életemet.
Értem. Szóval ennek semmi köze dr. Raphaël Guillot meggyilkolásához?
Nem ismerem ezt az embert.
Ez furcsa, mert van egy videónk, amin megfenyegeti őt az autójában.
Folytassa nyugodtan a hazudozást, de azzal csak ront a helyzetén.
Mondd csak, anyukád dohányzik?
Ismersz bérgyilkosokat?
Nem? Oké.
- Ezeket te csináltad? - Igen.
- Hűha! Nagyon szépek. - Ez ön?
Nagyon tehetséges vagy.
Ezen a felvételen az áldozat átad önnek 30 000 eurót.
Gondolom, nem csak egy szimpla kuncsaft volt.
Baromi jók!
Honnan ismeri őt? Mire kell a pénz?
Zach, most játssz egy kicsit a szobádban, kérlek!
Menj csak, kicsim!
A fia a kapocs? Neki szánta a pénzt?
Zach a doktor úr fia?
Nem, nem a fia. A betege.
Dr. Szoknyavadász megműtötte Zach-ot. Igazam van?
Ha azt a kontármunkát lehet annak nevezni. Tönkretette a szemét, igaz?
Mondja el neki, időt spórolunk vele!
Jó, akkor majd én.
Látja ezeket a napraforgókat? Ügyesen lerajzolta, igaz?
Az arányok... Komolyan, a fia nagyon jól rajzol.
Csakhogy van egy hiba.
Kék a tányérja. Valami nem stimmel vele, ugye?
A napraforgóban nincs kék szín.
Kivéve, hogy valójában van.
Csak mi nem látjuk.
Na jó, mint tudják,
rengeteg szín van a természetben, amit a mi szemünk nem lát.
Ezeket infravörösnek vagy ultraibolyának nevezzük.
De például a rovarok nagyon jól látják az ultraibolya fényt.
Így vonzzák őket magukhoz a virágok. Visszaverődik a szirmaikról.
Mi csak egy hervadt százszorszépet, vagy egy penészes napraforgót látunk,
Maja, a méhecske, viszont ezt látja!
Karadec! Nem emlékezteti ez az LSD-bulinkra?
Na mindegy, szóval azok a kék tányérok az ultraibolya fény miatt kékek.
Mert az emberek nagy részével ellentétben a fia látja mindezt.
Látja az ultraibolya fényt?
- Az hogy lehet? - A rossz műtét miatt.
Az emberi szemben van valami, ami kiszűri az ultraibolya fényt...
A szemlencse.
Azok, akiknek sérült a szemlencséje, látják az ultraviola fényt.
Mint Monet.
Jó napot!
Claude Monet 1923-ban szürkehályog-műtéten esett át, ami rosszul sikerült,
és megsérült a szemlencséje.
Így a későbbi festményein furcsa, kék vízililiomok vannak,
mert látta az ultraibolya fényt.
Ez történt a fiával is.
Tehát idővel meg fog vakulni.
Rá tudja bízni valakire a fiát?
Az őrsön fogjuk folytatni ezt a beszélgetést.
Hallgatom.
Az egyik eszkortlány mutatta be nekem dr. Guillot-t.
Észrevettem, hogy Zach néhány hónapja kancsalít.
Azt mondta, van egy kuncsaftja, aki sebész, és nem kérne sokat.
Megkérte dr. Guillot-t, hogy műtse meg a fiát?
Igen.
- És aztán? - Aztán semmi.
Azt mondta, minden rendben ment.
De néhány héttel később Zach tanárától megtudtam, hogy Zach nem látja a táblát,
ezért elvittem egy másik orvoshoz,
aki azt mondta, hogy sérült a szeme, és akár meg is vakulhat.
- Tehát dr. Guillot műhibát vétett? - Igen, elég nagyot.
Ezért adta önnek azt a pénzt? Kártérítésként?
Kártérítésként? Csak saját magát védte.
Azt hitte, mivel prosti vagyok, pénzzel mindent elintézhet, még ezt is.
A képébe vágtam a pénzét.
Ekkor taktikát váltott az a rohadék.
Képernyőfotókat csinált az eszkortprofilomról.
Azt mondta, ha feljelentem, elküldi a képeket a fiam iskolájának.
Szóval fogtam a pénzt, és elmentem.
Akkor láttam őt utoljára.
Látom, nehezére esik igazat mondani.
Egy parkolócédula. Az autója a gyilkosság estéjén a klinika előtt parkolt.
Ezt mivel magyarázza, ha akkor látta őt utoljára?
Egyszerűen nem értem.
Este 19:45-kor
a két sebész befejezi a műtétet.
19:48-kor az asszisztens látja, hogy dr. Szoknyavadász bemegy az irodába.
19:50-kor a pasi a folyóirattól megérkezik a cikkel,
és a gyanúsítottunk bekíséri dr. Szoknyavadász irodájába,
és megcsinálják a fényképet.
20:03-kor dr. Nagyokos elmegy a folyóiratos pasival,
és éjfélig vele marad.
De akkor mikor nyiffantotta ki? Valamit nem veszek észre.
Neked van ötleted, Léon? Léon!
Léon!
- Morgane, mit csináltál? - Csak játszunk.
Az ott egy hulla!
Elvetted az N betűt?
Ki kell választanunk a szegőlécek színét.
Nézd, ez a pasztellkék nagyon szép. És nekem a fenyőzöld is tetszik.
- Henri itt van, és ellop ezt-azt. Ez oké? - Ne most, Théa! Nem érünk rá.
- Ellop ezt-azt? Azt nem teheti! - Most már Léo, nem Léon?
- Klassz, mert a Léon tök béna. - Úgy hívták a dédapámat!
A lövészárokban halt meg!
- Henri! - Morgane, jó napot!
Jókor jött, épp hívni akartam a márciusi lakbér miatt.
- És az áprilisi miatt. - Jó...
- majd később megbeszéljük. - Rendben.
Ne zavartassák magukat, csak néhány apróságért jöttem.
Ezért és ezért.
- Elutazik, Henri? - Igen, rákhalász versenyre megyek.
- Rotterdamba. Ez itt az édesanyám. - Rotterdamba?
Az édesanyja fényképével?
Na jól van, gyerekek, én elköszönök.
Vigyázzatok anyukátokra!
Drága barátném, vigyázzon magára!
- Furcsa. - Nagyon furcsa.
Állati furcsa.
Morgane, a szegőlécek! Kék vagy zöld?
Ő a kis Zach anyukája.
Úgy véljük, a gyilkosság estéjén a klinika előtt állt az autója.
Látta, amikor távozott?
- Doktor úr, még egy utolsó kérdés. - Alvaro asszony! Mit tehetek még önért?
- Most a másik szemében van glaukóma? - Nem, a magenta.
- Tessék? - Ön volt, ugye?
Morgane, kérem, hagyja őt békén! Elég!
Hadd mutassak valamit! Ez tetszeni fog. Elnézést!
Tökéletes! Ez a klinika időbeosztása.
Minden orvosnak és nővérnek van egy saját színe.
Ön a kék,
a hullánk volt a piros, és Béa a zöld.
Ha visszamegyek
Zach műtétjének dátumához,
ezt látjuk. Magenta.
- Kié a magenta? - Senkié, ez valami hiba lesz.
„Senkié, ez valami hiba lesz.”
Csakhogy a magenta nem átlagos szín.
Nem színképi szín. Nem létezik.
A temporális lebenyünk hozza létre, amikor egyszerre látunk pirosat és kéket.
Kizárt dolog, hogy ezt a két szemészünk nem tudta.
- Jól vagy, Morgane? - Jól.
Hol tartottam?
Megvan. A magenta egy hazug szín, ezért használták ezt kódként,
amikor a társával titokban elcserélték a műtéteket.
Nem Guillot tette tönkre a kis Zach szemét, hanem maga!
És megvan az indíték!
Bizony!
- Igaz ez? - Nem egészen.
Valójában a nyakszirti lebeny felelős a látásért,
nem a temporális.
A többiben igaza van.
Ez komoly?
Raphaël a nők megszállottja volt. A felesége mindig is tudta.
Menj be a szülészetre...
Raphaël igyekezett fenntartani a látszatot.
Gondolom, azért, mert tisztelte a feleségét.
Tehát elvégzett helyette néhány műtétet, hogy eltitkolja a hűtlenségét?
Igen, néha átvettük a másik műtétjét. Soha nem volt ebből probléma.
De akkor a fáradtság pontatlansághoz vezetett.
Fáradtság?
Igen.
Ezt találtuk önnél.
Disquinédopa, egy Parkinson-kór elleni gyógyszer.
2022 óta íratja fel magának titokban.
Ön beteg, doktor úr.
Eltitkolta, hogy továbbra is praktizálhasson.
A terhesség ezen szakaszában már komolyan kell venni a fájásokat.
Gilles, veled ellentétben én már háromszor szültem.
Tudom, mi a különbség az összehúzódás és a hasfájás között. Ez csak a kebab.
Korai stádiumban van.
Ilyenkor még a gyógyszerek 99%-ban megszüntetik a remegést.
Aznap műtét közben remegni kezdett a kezem.
Elhitettem magammal, hogy a legrosszabbat elkerültem.
De amikor Raphaël elmesélte, mit mondott a gyerek édesanyja, tudtam.
És elmondta a társának, hogy beteg?
- Igen. - Raphaël pedig azt mondta,
hogy jelenti az Orvosi Kamarának,
mire ön úgy döntött, hogy megszabadul tőle.
Rossz nyomon jár.
Ez a műhiba felnyitotta a szemem.
Úgy döntöttem, hogy mindent elmondok az Orvosi Kamarának.
Aznap este, amikor Raphaël meghalt,
a Szemészeti Közlöny szerkesztőivel voltam.
Hogy ölhettem volna meg?
Valóban lehetetlennek tűnik, hacsak nem volt egy bűntársa.
Ezek itt a híváslistái.
Ön felhívta ezt a számot.
Az ehhez tartozó telefon a klinika közelében volt
a gyilkosság időpontjában.
Kiderült, hogy a szám egy férfié,
akinek priusza van erőszak és zsarolás miatt.
Tudja, mit gondolok, doktor úr?
Hogy ezzel a fickóval végeztette el a piszkos munkát.
És amíg ön gondoskodott a tökéletes alibiről,
ő megölte a társát.
Neked annyi!
Tényleg felhívtam azt a fickót.
De ő nem bérgyilkos,
hanem a kisfiú apja.
Zach apja?
Igen, eljött vele a műtét napján.
Amikor rájöttem, mit tettem, bocsánatot akartam kérni...
de olyan dühös volt a telefonban...
hogy nem mertem elmondani az igazat, hogy nem Raphaël csonkította meg a fiát.
Ön szerint miattam ölte meg?
A gyanúsított neve Yohann Marouani.
Hivatalosan sosem ismerte el Zach-ot, de a rokonok szerint ő az apa.
Tudjuk, hogy rendszeresen használja az anya autóját.
Le a kalappal a doki előtt!
Hallom, elengedted dr. Deckert.
Ne! Morgane! Maga még mindig itt van?
Nem dolgozni jött, hanem a babaváró bulija miatt.
Boldog babavárót, Morgane!
Négypercenként 40 másodperces fájásai vannak.
Gilles, hagyd már abba! Mondtam, hogy a kebab miatt van!
De most nem ez a fontos. A doki egy ártatlanra akarja terelni a gyanút.
Morgane, elég legyen! Rendben?
A gyanúsítottjának van alibije.
Csak azért, mert többet tud a szulfátokról, még nem ő a tettes!
És most menjen haza, mielőtt elfolyik a magzatvize! Gyerünk!
Mit számít még egy téves ítélet?
- Rendőrök mindenütt, igazság sehol! - Jó, persze.
Ő az új gyanúsítottunk. Eddig még nem sikerült megtalálnunk,
de a gyilkosság estéjén voltak gyanús tevékenységei.
Ha gyanús, akkor valami nem stimmel. Adjunk ki körözést!
- Van priusza? - Igen, erőszak és zsarolás miatt.
Szép.
Morgane, a szülési szabadság végéig meg ne lássam magát!
Na tessék! Jól van. Folytassuk!
Elnézést, hogy zavarom, doktor úr, de lenne még egy utolsó kérdésem.
Jó estét, Alvaro asszony!
Önhöz képest a társa képe túl éles.
Gondolom, ez egy újabb kísérlet arra, hogy bebizonyítsa a bűnösségemet?
Pontosan.
Hű, de meleg van!
A nyomozás kezdete óta
abból indultunk ki, hogy a társa halála
este nyolc után történt, kizárólag arra a fotóra alapozva,
amit ön 20:02-kor tett közzé, de...
A francba!
De ha jobban megnézzük, látjuk, hogy ön homályos,
ő viszont teljesen éles.
Erről eszembe jutott egy elég furcsa dolog.
Mégpedig a 19. századi halottportrék.
- Tudja, mire akarok kilyukadni? - Nem igazán.
Bár nagyon tetszenek ezek a pontatlan, félig-meddig tudományos előadásai...
- Az a rohadt kebab! - Fájdalmai vannak.
- Hívjak mentőt? - Nem! Jól vagyok.
Képzelje, mint mondtam, a 19. században
az emberek szerették lefényképeztetni magukat
a halottukkal a temetés előtt, hogy eltehessék emlékbe.
Furcsa, de kinek a pap, kinek a papné.
De hogy ne legyen annyira hátborzongató,
igyekeztek elérni, hogy a halott élőnek tűnjön a fényképeken.
Felültették őket, kinyitották a szemüket és kisminkeltek őket.
Az illúzió szinte tökéletes volt...
Szentséges ég!
Leülök egy percre. Miért mondtam azt, hogy szinte?
Mert az akkori fényképezőgépek
expozíciós ideje nagyon hosszú volt.
Tehát a test apró rezgései miatt
az élők mindig homályosak voltak,
viszont a halottak nem mozogtak, így ők mindig élesek voltak.
Bizony... Várjon, segítsen!
És pontosan ez történt a társával is.
Ő éles, ön viszont homályos.
Mert már halott volt, amikor a kép készült. Bizony...
Ajjaj! Várjon!
Egy pillanatra ledőlök.
Szóval szerintem a társa az mondta, hogy jelenteni fogja önt.
Ön nyugodt maradt,
és elvégezték az utolsó műtétet.
És amikor végeztek a műtőben, megfojtotta őt.
Felvette az ő különc sapkáját és maszkját, gondoskodott róla, hogy Béatrice lássa,
és azt higgye, hogy ön Raphaël.
Majd visszament a műtőbe,
és elvonszolta a holttestet az irodába,
természetesen a másik ajtón keresztül.
Aztán megérkezett a pasi a folyóirattól, ön csinált egy szelfit a hullával,
ügyelve arra, hogy a maszk eltakarja a nyakán a fojtogatás nyomait,
és utána azzal az ürüggyel, hogy ki kell javítani a hibákat,
elhúzott a klinikáról.
És mivel aznap reggel beszéltek,
tudta, hogy Zach apja a közelben lesz.
És...
A szentségit!
Segítsen!
Kinyiffantotta a társát, és bombabiztos alibit szerzett.
A tökéletes bűntény.
- A fenébe! - Biztos jól van?
Nem, ez határozottan nem a kebab miatt van. Hívjon mentőt! Gyorsan!
Yohann Marouani, igen.
Gyilkosságért körözik, és valószínűleg veszélyes.
Rendben, majd értesítsen! Köszönöm!
A bíró elfogatóparancsot ad ki.
- Van valami hír? - Még nincs.
- Jól vagy? - Igen. Miért?
Semmi. Csak úgy.
Igen, Timothée? Nem, nincs itt.
- Ugye nem láttad Morgane-t? - Nem.
Ő sem tudja. De miért? Még nem ért haza?
Üdv! Szeretnék egy jegyet Rióba a legközelebbi járatra.
- Nem is mentőt hívott! - Sajnálom, de el kell menekülnöm.
Igen, Xavier Decker. D-E-C-K-E-R. Sky Platinum tag vagyok
Este 6-kor? Tökéletes! Köszönöm! Szép napot!
Jön a baba! Valaki jöjjön értem,
a klinikán vagyok!
El kell ismernem, nagyon jó.
Ha nem lenne ez a sajnálatos nehézség, letartóztatott volna.
Epidurált akarok! Egyszer sem szültem epidurál nélkül!
Itt egy kis paracetamol,
- az majd segít. - Ez nem vicces!
Mennem kell. Bátorság! Remélem, soha többé nem találkozunk.
Mi történt, Morgane?
Ő a gyilkos, és jön a baba!
Segítsen, Karadec!
Hívok mentőt.
Túl késő, Karadec, már jön!
Már jön!
Ön orvos, segítsen neki!
Szemész vagyok, nem szülész!
- Segítsen már neki! - Jól van.
- Hová megy? - Hozok néhány dolgot.
- Jól van, Morgane? - Dehogy vagyok!
Ezt terítse rá!
- Az mi? - Morfium.
- Nem fogja megmérgezni, tegye el! - Adja ide!
Morgane!
Jól van, Morgane?
Így már jobb.
- Megengedi? - Vegye ki ezt a babát!
- A baba feje már beékelődött. Nyomjon! - Jól van, kezdjük!
Nagyon jó,
nyomjon, folytassa, nyomjon!
- Nyomjon! - Nyomjon, Morgane!
- Nyomjon! - Gyerünk, nyomjon!
- Majdnem megvan, nyomjon! - Gátszakadásom lesz!
Nem, az a medencei mélyizomzat.
Pofa be!
Na mindegy...
Jól van, nyomjon! Még egy kicsit! Mindjárt kint van.
Tessék, fogja meg!
Vágja el a köldökzsinórt!
Az én kisbabám!
- Vágja el! Csak egy gyors vágás. - Jól van.
Adja ide, Karadec!
Ó, az én gyönyörű kisbabám!
Megcsináltuk, Karadec. Megcsináltuk!
Hívom a mentőket, és szólok Timothée-nak, hogy minden rendben.
Hát ki ez itt? Léo!
Azt hiszem, meglépett.
Ne! A francba!
- Meglépett, igaz? Bizony ám! - Hát meg.
Most beszéltem a közlekedésiekkel, letartóztatták dr. Deckert.
Lezennes-ben van a sürgősségin törött bokával.
Rendben.
- Morgane és a baba jól vannak? - Igen, jól.
A szobájában van a gyerekeivel és Timothée-val.
Megfogod?
Add vissza szépen anyu haját!
Nagyon cuki.
- De most már köttesd el magad! - Nagyon vicces.
Egy újabb szőke,
ez nem változott. Add ide!
Várj! Tedd a kezed a feje alá, hogy megtámaszd a nyakát!
Eliott jobban ért a babákhoz, mint te.
- Igen, megy ez. - Átveszem.
Ez így nem kényelmes neki.
Szabad? Meg kell fürdetnünk Léont.
- Nem, nem Léon, Léo. - Elnézést!
Hogyhogy Léo? Megegyeztünk, hogy Léon.
De Théának nem tetszik, és neked sem, ugye?
- Látod? - Te meg miről beszélsz?
Magatokra hagyunk. Gyere, Eliott!
Léont írjon! Abban egyeztünk meg.
Semmiben sem egyeztünk meg!
Nem tetszik neki a Léon.
Látod? Sírva fakad, ha meghallja.
Nem vagyok anyakönyvvezető, szóval...
Én döntöm el, te nem vagy abban az állapotban. Léon, L-É-O-N.
Nem, Léo. Látod, ettől nem sír!
Amikor te nyomsz ki egy négy kilós izét
egy egérlyukon át epidurál nélkül, akkor majd választhatsz te.
- Addig viszont én döntök. Világos? - Volt már valami úgy, ahogy én akartam?
A klinika? Az orvos? A szegőlécek színe? Nem!
Azt sem akartam, hogy gyerekem legyen tőled!
Elhoztad, amit kértem?
Köszönöm!
Ezúttal véged, csajszi!
Ez itt Morgane apasági tesztje.
Minta: TG.
„Az apaság valószínűsége: 99,999%.”
- És? - A szabályaid szerint akkor fizetsz,
ha az apa kiléte „teljesen biztos,” de a 99,999% nem teljesen biztos!
A fogadás érvénytelen. Fizess!
Valójában a 99,999% 100%-ot jelent, ugye, Gilles?
Igen, elmagyarázhatnád neki, hogy miért nem TG: 100% van ideírva.
Bár a hibahatár nagyon kicsi, a szabályok szerint csak a „teljesen biztos” ér,
ugyanakkor, ha jobban belegondolok, a teljes bizonyosság fogalma
valójában némiképp relatív.
- Tehát a TG: 99,999%... - Jó, szóval gyáva vagy.
Itt az áll: Timothée Guichard: 99,999%,
ami 100%-ot jelent,
ami azt jelenti, hogy statisztikailag ő az apa!
Valójában a TG nem Timothée Guichard.
Ezt hogy érted?
A TG csak annyit jelent, hogy genetikai teszt.
Hogy ne keverjük össze a mintákat, TG-nek, TG2-nek és TG3-nak neveztem el,
- azaz 1-es, 2-es és 3-as alany. - Te tök hülye vagy?
- Miért nem használtad a kezdőbetűjüket? - És ki az első TG?
Hát, az első minta...
Kávét?
NÉHÁNY NAPPAL KÉSŐBB
Jaj, ne már, teljesen elállja az utat!
- Kapcsolja be a szirénát, hogy haladjunk! - Nem, attól sírni fog.
Mikorra menjek érte jövő héten? Este 6-kor jó?
Persze, de akkor magának kell fürdetni. Menni fog?
- Igen, persze. - Rendben.
Akkor jövő hét pénteken kezdjük a közös felügyeletet. 6-ra visszaviszem.
Intézhetjük rugalmasan is, nem kell...
Jobb, ha kereteket szabunk.
- A gyerekeknek rendszerre van szükségük. - Hogyne.
Ugye, Léo? Jó, ha vannak szabályok.
Apunak igaza van. Bizony ám.
Igaza van, a Léo illik rá.
- Én ezt nem bírom, kiszállok. - Segítek.
Hé, mi folyik itt? Hé, hozzád beszélek!
Kizárt! Az a szék marad!
Megőrült? Azonnal vigye azt vissza!
Hé, magához beszélek! Mi folyik itt?
Henri 1950 óta nem fizette az adókat, és most felszívódott!
Kilakoltatás? Franciaországban vagyunk, az emberi jogok hazájában!
Ráadásul most szültem, úgyhogy hagyjanak békén!
Van bérleti szerződése?
- Te majd zuhanyzol reggel. - Nem!
Chloét ültesd az öledbe, és kössétek be magatokat!
Nem lehet a tiéd a szoba és a zuhanyzó is.
Mit csináltok?
Jó, te ülj ide!
Most sürgetsz? Nagyon vicces!
- Nem fog beférni a cucc. - Morgane, megmagyarázná, mi folyik itt?
Nincs több hely. Változott a terv.
Magánál kezdjük a közös felügyeletet.
A terhesség során nem igazán volt jelen,
úgyhogy most kárpótolhat. Ennyi.
Várjatok, ez kimaradt! Jól van, tuszkoljuk be!
Még felébreszti a kicsit!
Gyerünk, Kara, kapcsolja be a szirénát!
A feliratot fordította: Borsody Anna